गोदान दिल्ली , 21 नभेम्बर : अलास्कायाव थानाय बेरी आर्म ग्लेसियारआ आवलिदों आरो बेनि सिङाव थानाय हाया लासै लासै खमाय लादों । बेनि जाहोना जादों बेवहाय गोबां गिलिर बरफ थानाय । बिगियानगिरिफोरा मोनसे स्टाडीनि उनाव फोरमायदोंदि , बे ग्लेसियारआ जायखि जाया लेन्डस्लाइनि जाहोनाव बायग्रबनो हागौ , जाय थोंजों लैथोमायाव गोग्लै हैगोन । बेनि जाहोनाव सुनामी जानो हागौ । मख'नो गोनांदि , बे आर्म ग्लेसियारआ संख्रि थानाय लैथोमानि सायाव सोमजि खादों । बेनि फारनैथिं जेराव गोजौ गोजौ बरफनि हाजो दं । बेनि थाखायनो बे जायगायाव सुनामी सोमजिखांनो हागौ । जुदि बरफनि ग्लेसियारजों लेन्डस्लाइड जायोब्ला दैनि बोहैनाया गोखै जागोन , जाय सुनामीनि महर सोलायनो हागौ । बेजों लैथोमानि खाथि खालायाव थानाय सुबुंफोरनि थाखाय खैफोद सोमजिखांनो हागौ । अलस्कानि बैरी आर्म ग्लेसियारखौ नायनो थाखाय गोबां दावबायारिफोरा थाङो । लोगोसेनो बेवहाय ना हमग्रा सुबुंफोराबो गोबां थायो । ग्लेसियारनि खाथि खालायाव चुकैक हारिनि सुबुंफोर थायो । 
अलास्कानि ग्लेसियारआ गोबां आवलिदों , बेनि हाया गिसिखायोब्ला सुनामी जानो हागौ